

## Bilješke uz financijske izvještaje

Javne ustanove Nacionalni park Brijuni

# za razdoblje od 01. siječnja – 31. prosinca 2023. godine

Brijuni, siječanj 2024.

**U V O D**

Javna ustanova Nacionalni park Brijuni osnovana je s ciljem zaštite, promicanja, održavanja i prezentiranja osobito zaštićenog područja Brijuni, koja uz djelatnost zaštite prirodne i kulturne baštine obavlja i ugostiteljsko-turističku djelatnost i koja je sa svom svojom pokretnom i nepokretnom imovinom u vlasništvu Republike Hrvatske.

Osnovna djelatnost Ustanove je :

1. djelatnost zaštite, održavanja i promicanja (prezentacija) kulturne i prirodne baštine na području Nacionalnog parka Brijuni, a koja se obavlja i organizira sukladno propisima o zaštiti prirode, o zaštiti spomenika kulture i propisima o muzejskoj djelatnosti,
2. ugostiteljsko-turistička djelatnost, čiji je krajnji cilj također u funkciji zaštite kulturne i prirodne baštine Nacionalnog parka

Primarna neprofitna djelatnost Ustanove je zaštitna djelatnost s opredjeljenjem da se pri obavljanju ugostiteljsko-turističke djelatnosti mora poštivati granica opterećenja kapaciteta da se ne bi ugrozile neprocjenjive prirodne, kulturne i povijesne vrijednosti, sve aktivnosti Ustanove u razdoblju od siječnja do prosinca 20120. godine bile su usmjerene ka realizaciji primarnih zadataka zaštite i očuvanja prirodnih, kulturnih i povijesnih dobara sve u skladu s Planom upravljanja i Godišnjim programom zaštite, održavanja i promicanja Nacionalnog parka Brijuni.

Temeljni oblici ustrojstva i načina rada Ustanove su službe u kojima se obavljaju funkcije procesa rada i poslovanja Ustanove, te ostvaruje zaštita, održavanje i promicanje prirodne i kulturne baštine Nacionalnog parka kao i ugostiteljsko turistička djelatnost i to:

* **Ured ravnatelja**
* **Odjel stručnih poslova zaštite, održavanja, očuvanja i korištenja Nacionalnog parka**
* Odsjek za zaštitu biljnih vrsta
* Odsjek za zaštitu životinjskih vrsta
* Odsjek za zaštitu kulturnih dobara
* **Odjel čuvara prirode**
* **Odjel za ugostiteljsko turističku djelatnost**
* Odsjek hotelskog smještaja
* Odsjek ugostiteljstva
* **Odjel za turizam**
* Odsjek za izlete
* Odsjek za sport i rekreaciju
* **Odjel za promidžbu i prodaju**
* **Odjel za financijsko računovodstvene poslove i nabavu**
* Odsjek za financijsko računovodstvene poslove
* Odsjek nabave i skladišta
* **Odjel održavanja i prijevoza**
* Odsjek za održavanje objekata i opreme
* Odsjek za interni prijevoz
* Odsjek za informatiku i telekomunikacije
* **Odjel pravnih, kadrovskih i općih poslova**
* **Odjel za pripremu i provedbu projekata**
* **Odjel za sigurnost i zaštitu na radu**

Pregled ostvarenih rezultata poslovanja Javne ustanove Nacionalni park Brijuni za razdoblje od siječnja do prosinca 2023. godine iskazan je u nastavku Bilješki uz financijske izvještaje.

**BILJEŠKE UZ FINANCIJSKE IZVJEŠTAJE**

**JAVNE USTANOVE NACIONALNI PARK BRIJUNI**

**ZA RAZDOBLJE SIJEČANJ - PROSINAC 2023. GODINE**

**Bilješka br. 1.: Osnova sastavljanja bilješki**

Financijski izvještaji Ustanove za razdoblje od siječnja do prosinca 2023. godinu sačinjeni su sukladno odredbama Pravilnika o proračunskom računovodstvu i Računskom planu te Pravilnika o financijskom izvještavanju u proračunskom računovodstvu.

**Bilješka br. 2.: Bilješke uz Izvještaj o prihodima i rashodima u 2023. godini**

**Bilješka br. 2.1. - Prihodi poslovanja**

U financijskim izvještajima Javne ustanove Nacionalni park Brijuni prihodi poslovanja su, sukladno članku 20. Pravilnika o proračunskom računovodstvu i Računskom planu (NN 124/2014), priznati temeljem modificiranog načela nastanka događaja u onom izvještajnom razdoblju u kojem su postali raspoloživi i mjerljivi.

Javna ustanova “Nacionalni park Brijuni” u razdoblju siječanj-prosinac 2023. godine ostvarila je ukupni prihod u iznosu od 11.292.876 EUR što je za 3,77% odnosno 442.374,24 EUR manje od ostvarenih ukupnih prihoda u 2022. godini.

U razdoblju od siječnja do prosinca 2023. godine Ustanova je ostvarila 11.281.055,94 EUR prihoda od poslovanja što je za 3,29% manje u odnosu na ostvarene u 2022. godini. Ostvarena je sljedeća struktura prihoda poslovanja:



**Šifra 63**

#### Pomoći iz inozemstva i od subjekata unutar općeg proračuna

Prihodi iskazani na šifri 63 u iznosu od 259.298,97 EUR i odnose se na:

* sredstva primljena vezano za provedbu projekta Interreg program Mediteran 2014. – 2020 g. u iznosu od 92.628,96 EUR za tekuće pomoći i 315,49 EUR za za kapitalne pomoći
* sredstva primljena od strane Fonda za zaštitu i energetsku učinkovitost koja se odnose na refundaciju prihvatljivih troškova nastalih temeljem provedbe projekta očuvanja periske, projekta obnove topničke baterije Monte Peneda/Giacone, projekta obnove šumskih staza u iznosu od 36.782,17 EUR za nadoknadu tekućih troškova, te sredstva primljena od HZMO-a, HZZ-a i HZZO-a odnose se na potpore isplaćene za Mjeru stalni sezonac u iznosu od 2.606,78 EUR
* sredstva primljena od Istarske županije za projekt Znanstveno-stručni skup 40. obljetnice NP Brijuni u iznosu od 5.000 EUR
* Prijenosi između proračunskih korisnika istog proračuna u ukupnom iznosu 124.572,35 EUR čine:

Tekuće pomoći odnosno prijenosi između proračunskih korisnika iskazane su u iznosu od ukupno 37.688,79 EUR, a odnose se na tekuće prijenose između proračunskih korisnika istog proračuna i to od Agencije za plaćanje u poljoprivredi, ribarstvu i ruralnom razvoju u iznosu od 2.046,74 EUR i prijenos sredstava iz Zajedničkih sredstava Ministarstva gospodarstva za projekt obnove Saline u iznosu od 35.642,05 EUR. Kapitalne pomoći odnosno prijenosi između proračunskih korisnika iskazane su u iznosu od ukupno 53.982,62 EUR, a odnose se na kapitane prijenose između proračunskih korisnika istog proračuna i to Ministarstva kulture i medija za konzervatorska istraživanja Crkva Sv. German i Torpedo baterija na Malom Brijunu, te iznos od 32.900,94 EUR, a odnosi se na tekuće prijenose između proračunskih korisnika istog proračuna temeljem prijenosa EU sredstava, odnosno sredstva uplaćena od strane Agencije za plaćanja u poljoprivredi, ribarstvu i ruralnom razvoju.

**Šifra 64**

**Prihodi od imovine**

Prihodi od imovine iskazani u ukupnom iznosu od 627,62 EUR odnose se na sljedeće stavke prihoda:

* Kamate na oročena sredstva i depozite po viđenju u iznosu od 191,51 EUR
* Prihode od pozitivnih tečajnih razlika u iznosu od 436,11 EUR

Iskazani prihodi od imovine čine svega 1,24% prihoda od imovine ostvarenih u 2022. godini. Do smanjenja prihoda od imovine došlo je iz razloga uvođenja EUR kao službene valute u Republici Hrvatskoj jer su smanjeni prihodi od pozitivnih tečajnih razlika dok su kamate na depozite po viđenju više nego dvostruko veće u odnosu na ostvarene u 2022. godini.

**Šifra 65**

**Prihodi po posebnim propisima**

Prihodi po posebnim propisima ostvareni su u ukupnom iznosu od 4.147.101,67 EUR odnose se na sljedeće stavke:

* refundacije od osiguravajućeg društva u iznosu od 159.762,29 EUR
* refundacije za lučku pristojbu u iznosu od 35.197,49 EUR
* prihode od obavljanja izletničke djelatnosti ostvarene u ukupnom iznosu od 3.952.141,89 EUR i kao takvi veći su za 10,8% u odnosu na ostvarenje prethodne godine iz razloga što je u 2023. godini povećan broj posjetitelja kao i porast prosječne cijena izleta u odnosu na prethodnu godinu. Povećanju broja posjetitelja pridonijelo je i povećanje broja turista u regiji i otvaranje novih programa i mogućnosti boravka na otoku.

**Šifra 66**

**Prihodi od prodaje proizvoda i robe te pruženih usluga i prihodi od donacija**

Prihodi od prodaje proizvoda i roba te pruženih usluga i prihodi od donacija ostvareni su u ukupnom iznosu od 6.591.638,76 EUR i odnose se na sljedeće stavke prihoda:

* Prihodi od prodaje roba i suvenira u suvenirnicama Ustanove u ukupnom iznosu od 7,96 EUR, što predstavlja smanjenje u odnosu na ostvareno u 2022. godini, budući da su suvenirnice Ustanove dane u najam te se iskazani prihod odnosi na prodaju preostalih zaliha robe.
* Prihodi od prodaje trgovačke robe (sladoledi, cigarete i sl.) na šankovima Ustanove u iznosu od 93.666,14 što je za 14,64% više od prethodne godine iz razloga što je povećana potražnja za navedenom trgovačkom robom posljedica povećanog broja gostiju i posjetitelja parka.
* Prihodi od pruženih hotelijerskih usluga u iznosu od 6.491.390,08 EUR, od kojih se 2.870,665,35 EUR odnosi na prihode od smještaja, 1.643.954,72 EUR na prihode od ugostiteljskih usluga, prihode od sporta u iznosu od 997.412,37 EUR, prihode od veza broda 359.370,29 EUR, te ostalih prihoda pruženih usluga u iznosu od 254.283,13 EUR. Prihodi od pruženih hotelijerskih usluga veći su u odnosu na ostvarene u 2022. godini za 12,63% odnosno 727.748,36 EUR.
* Prihode od pruženih ostalih usluga ostvarene u iznosu od 365.704,22 EUR čine usluge od iznajmljivanja prostora za postavljene bankomate, usluge od pruženih koncesija za oplovljavanje odnosno turističko posječivanje plovilima, prihodi od naplaćenih naknada za ronilačke zarone, prihodi od pruženih usluga prijevoza, prihodi od usluga lova i prihodi od ostalih usluga ostvareni su u ukupnom iznosu od 234.593,21 EUR koji su manji su u odnosu na ostvarene u 2022. godini za 4,37%.
* Prihodi od pruženih usluga MORH-u i Državnim nekretninama u iznosu od 131.111,01 EUR što je manje od ostvarenja 2022. godine.
* Prihodi od donacija ostvareni su u ukupnom iznosu od 6.574,58 EUR i to tekuća donacija u iznosu 6.022,66 EUR i kapitalnih donacija u ukupnom iznosu od 551,92 EUR, a odnose se na donacije za životinje u Safari parku dobivene od fizičkih osoba u iznosu od 5.500 EUR i opremu za hotelijerstvo u vrijednosti 522,66 EUR.

**Šifra 67**

**Prihodi iz nadležnog proračuna**

Prihodi iz nadležnog proračuna odnose se na primljena sredstva od nadležnog Ministarstva gospodarstva i održivog razvoja u ukupnom iznosu od 265.446 EUR za pokriće tekućih materijalnih troškova. U prethodnoj godini Ustanova je ostvarila prihode po navedenoj osnovi u iznosu od 849.425,97 EUR što predstavlja smanjenje od 68,75%.

**Šifra 68**

**Ostali prihodi**

Ostali prihodi ostvareni su u ukupnom iznosu od 16.942,92 EUR koja se odnose na naplatu mandatnih kazni u iznosu od 3.919,74 EUR , prihode od sponzorstva u iznosu od 6.105,24 EUR, prihode po otpisu elaborata u iznosu od 751,95 EUR te ostalih nespomenutih prihoda u iznosu od 6.165,99 EUR.

**Bilješka br. 2.2. - Rashodi poslovanja**

Za razliku od prihoda poslovanja, a sukladno odredbama Pravilnika o proračunskom računovodstvu i Računskom planu, rashodi poslovanja priznati su temeljem nastanka poslovnog događaja, neovisno o plaćanju.

Ustanova je u razdoblju od siječanja do prosinca 2023. godini ostvarila ukupne rashode u iznosu od 11.292.479,35 EUR koje čine rashodi poslovanja u iznosu od 10.902.843,87 EUR te rashodi za nabavu nefinancijske imovine u iznosu od 389.635,48 EUR. Ostvareni ukupni rashodi viši su u odnosu na ostvarene u 2022. godini za 15,23% odnosno za 1.492.387,71 EUR. Rashodi poslovanja veći su u odnosu na ostvarenje 2022. godine za 18,71% odnosno za 1.718.717,46 EUR.

Rashodi za nabavu nefinancijske imovine manji su u odnosu na ostvareno u 2022. godini za 36,74% odnosno 226.329,75 EUR.

Ostvareni rashodi poslovanja sljedeće su strukture:

**Šifra 31**

**Rashodi za zaposlene**

Rashodi za zaposlene ostvareni su u ukupnom iznosu od 5.967.666,65 EUR i odnose se na:

* Isplaćene plaće za redovan rad u iznosu od 4.562.214,75 EUR
* Isplaćene plaće za prekovremeni rad u iznosu od 97.689,91 EUR
* Ostale rashode za zaposlene u iznosu od 548.734,29 EUR
* Ukupno isplaćene doprinose na plaće u iznosu od 759.027,70 EUR

Ukupno ostvareni rashodi za zaposlene veći su za 32,99% u odnosu na isto razdoblje prethodne godine. Povećanje rashoda za zaposlene posljedica je porasta troškova plaća na osnovi Odluke Vlade o povećanju plaća, naknada za godišnji odmor, naknada za prehranu i samog porasta broja zaposlenih.

**Šifra 32**

**Materijalni rashodi**

U strukturi ostvarenih materijalnih rashoda od 4.752.704,39 EUR evidentirane su sljedeće skupine troškova:

* Naknade troškova zaposlenima u iznosu od 215.820,24 EUR koje su manje za 2,8% u odnosu na ostvarenje prošle godine. Naknade troškova zaposlenima čine troškovi za službena putovanja u iznosu od 26.379,41 EUR, naknade za prijevoz u iznosu od 171.272,29 EUR i stručno usavršavanje zaposlenika u iznosu od 17.437,42 EUR te ostale naknade troškova zaposlenima u iznosu od 731,12 EUR.
* Rashodi za materijal i energiju ostvareni su u iznosu od 1.932.769,42 EUR i veći su za 12.531,38 EUR u odnosu na ostvarenje 2022. godine.

Povećanje rashoda za materijal i energiju ostvareno je u stavkama troškova nabave uredskog materijala i ostalog materijala za 16.640,41 EURo odnosno 9,9%, troškova materijala i sirovina za 191.797,98 EUR, odnosno 30,15% radi ostvarenja većeg broja noćenja, a samim time i prihoda od prodaje ugostiteljskih usluga (hrane i pića), ali i općeg rasta cijena na tržištu. Troškovi energije ostvareni su u iznosu od 564.133,35 EUR i manji su u odnosu na prošlu godinu za 25,40%, što je posljedica smanjenja troškova goriva za motorna vozila nastala uslijed gubitka plovila potonućem u nevremenu, a djelomično i smanjenja cijena energenata. Troškovi materijala i dijelovi za tekuće i investicijsko održavanje ostvareni su u iznosu od 194.433,37 EUR i manji su za 36.527,22 EUR, odnosno 15,82% u odnosu na prošlu godinu. Troškovi nabave sitnog inventara i auto guma ostvareni su u iznosu od 80.750,69 EUR i veći su za 14.480,25 EUR, odnosno 21,85% u odnosu na prethodnu godinu. Troškovi nabave radne i zaštitne odjeće ostvareni su u iznosu od 79.998,90 EUR i veći su u odnosu na prošlogodišnje za 18.209,14 EUR, odnosno 29,47% kao posljedica porasta broja zaposlenih tijekom turističke sezone.

* Rashodi za usluge u iznosu od 2.119.586,40 EUR veći su u odnosu na ostvarene u 2022. godini za 127.552,66 EUR odnosno 6,40%.

Najznačajnije stavke rashoda za usluge odnose se na:

- usluge tekućeg i investicijskog održavanja koje su ostvarene u iznosu od 926.295,44 EUR i veće su za 1,40%, odnosno za 12.797,66 EUR u odnosu na prethodnu godinu. Najveći iznos odnosi se na održavanje građevinskih objekata koje iznosi ukupno 350.775,93 EUR, usluge tekućeg i investicionog održavanja postrojenja i opreme u iznosu od 127.480 EUR te na održavanje prijevoznih sredstava koje iznosi 444.761,45 EUR. Održavanje građevinskih objekata odnose se na ulaganja u sanaciju cesta, sanaciju kamene terase vila Lovorka, radove, sanaciju potpornog dijela Torpedo baterije nad morem, sanaciju dijela obalnog zida u luci V.Brijun, djelomičnu promjenu stolarije na objektima Hotel Istra i Hotel Jurina te druga manje značajna ulaganja u građevinske objekte.

Pojedinačno najveći troškovi vezano za održavanje opreme odnose se na troškove popravka antenskog sustava, sanaciju ograde, servise kompresora i klima uređaja, te održavanje ugostiteljske opreme. Rashodi održavanja prijevoznih sredstava odnose na troškove remonta i dodatnih radova m/t Veli Brijun u iznosu od 175.709,16 EUR, remonta i održavanja m/b Mali Brijun u ukupnom iznosu 46.386,62 EUR te na servise ostalih plovila, vlakova, elektromobila i ostalih nenavedenih prijevoznih sredstava u iznosu od 209.594,01 EUR.

- rashodi za komunalne usluge ostvareni su u iznosu od 329.951,40 EUR i kao takvi porasli su za 23,86% odnosno za 63.564,49 EUR u odnosu na prethodnu godinu, a odnosi se na povećane rashode za komunalni odvoz smeća s otoka.

- rashodi za zdravstvene i veterinarske usluge ostvarene su u iznosu od 33.540,07 EUR i veće su za 33,28%, odnosno 8.375,75 EUR u odnosu na prethodnu godinu.

- rashodi za računalne usluge ostvarene su u iznosu od 145.470,67 EUR i na razini su prošlogodišnjih.

* Naknade troškova osobama izvan radnog odnosa manje su u odnosu na prethodnu godinu i iznose 1.057,76 EUR i odnose se na isplatu naknada vezano za nastale troškove službenih putovanja vanjskih suradnika sa svrhom sudjelovanja na panel raspravi znanstveno-stručnog skupa gastro eventa „Na strijelovniku“ povodom 40. obljetnice osnutka Javne ustanove „Nacionalni park Brijuni“ .
* Ostali nespomenuti rashodi poslovanja ostvareni su u iznosu od 483.470,57 EUR i veći su za 11,97%, odnosno za 51.677,31 EUR u odnosu na prošlu godinu. Povećanje ostalih nespomenutih rashoda odnosi se na troškove pristojbi i naknada koji bilježe porast od 35,82% odnosno 60.981,88 EUR u odnosu na prethodnu godinu, kao i premije osiguranja koje su povećane za 20% dok su rashodi reprezentacije smanjeni za 35,5% i ostali nespomenuti rashodi poslovanja za 11% .

**Šifra 34**

**Financijski rashodi**

Financijski rashodi Ustanove evidentirani su u ukupnom iznosu od 17.378,35 EUR i povećani su za 12,92 % odnosno za 1.988,86 EUR u odnosu na ostavrene 2022. godini, a čine ih rashodi za bankarske usluge i usluge platnog prometa, negativne tečajne razlike i zatezne kamate.

**Šifra 36**

**Pomoći dane u inozemstvo i unutar općeg proračuna**

Pomoći dane u inozemstvo i unutar općeg proračuna ostvarene su u iznosu od 161.549.87 EUR i odnose se na 3% ostvarenih prihoda od obavljanja posjetiteljske djelatnosti koji su temeljem Pravilnika o mjerilima i načinu korištenja donacija i vlastitih prihoda nacionalnih parkova i parkova prirode (NN 65/2017) tijekom godine uplaćeni u državni proračun na izdvojeni izvor sredstava pod nazivom Zajednička sredstva parkova Hrvatske. Iznos uplaćenih sredstava veći je u odnosu na prethodnu godinu iz razloga povećanja Prihoda od izleta u odnosu na prethodnu godinu.

**Bilješka br. 2.3. – Prihodi i rashodi od nefinancijske imovine**

U financijskim izvještajima za razdoblje od siječnja do prosinca 2023. godine rashodi za nabavku nefinancijske imovine Ustanove evidentirani su u skladu sa odredbama Pravilnika o proračunskom računovodstvu i Računskom planu i u cjelosti priznati u trenutku nabavke.

**Šifra 72**

**Prihodi od prodaje proizvedene dugotrajne imovine**



Prihodi od prodaje nefinancijske imovine u razdoblju od siječnja do prosinca 2023. godine ostvareni su u ukupnom iznosu od 11.820,06 EUR i odnose se na prodaju osnovnog stada u iznosu od 10.640,06 EUR te 1.180 EUR na prihode od prodaje postrojenja i opreme. Isti su manji za 83,20% odnosno za 58.720,20 u odnosu na ostvarene u 2022. godini.

**Šifra 4**

**Rashodi za nabavu nefinancijske imovine**

Rashodi za nabavu nefinancijske imovine iskazani su u ukupnom iznosu od 389.635,48 EUR i znatno su manji u odnosu na prethodnu godinu kada su iznosili 615.965,24 EUR. Njih čine ostvarene u iznosu od 381.695,81 EUR i rashodi za dodatna ulaganja na nefinancijskog imovini koji su ostvareni u iznosu od 7.939,67 EUR. Rashodi za nabavu proizvedene dugotrajne imovine manji su za32,23 % odnosno 181.557,56 EUR u odnosu na ostvarenje 2022. godine dok su rashodi za dodatna ulaganja na nefinancijskog imovini manji za 84,94% odnosno za 44.772,20 EUR u odnosu na ostvarene u 2022. godini.



Rashodi za nabavu proizvedene dugotrajne imovine odnose se na sljedeće stavke rashoda:

* Rashodi za nabavku i izgradnju građevinskih objekata koji iznose 21.672,72 EUR a čine ih rashodi za nabavu i izgradnju poslovnih objekata u iznosu od 8.132,48 EUR te ostalih građevinskih objekata u iznosu od 13.540,24 EUR.
* Rashodi za nabavku postrojenja i opreme u iznosu od 329.463,09 EUR i manji su u odnosu na prethodnu godinu za 13,6%. Od ukupno iskazanih rashoda najviše se ulagalo u uređaje, strojeve i opremu za ostale namjene u iznosu od 182.629,81 EURo, za uredsku opremu 26.972,59 EUR komunikacijsku opremu 22.050,27 EUR, opremu za održavanje i zaštitu 81.105,72 EUR, instrumente i uređaje 12.816,73, medicinsku i laboratorijsku opremu 2.449,13 EUR i sportsku i glazbenu opremu 1.438,84 EUR
* Rashodi za nabavku prijevoznih sredstava u iznosu od 30.560 EUR odnose se na nabavljena prijevozna sredstva u cestovnom prometu, rabljeno radno i teretno vozilo te novo osobno dostavno vozilo.

Rashodi za dodatna ulaganja na nefinancijskoj imovini ostvareni su u iznosu od 7.939,67 EUR i znatno su manji u odnosu na ostvareno u 2022. godini, kada smo imali troškove dodatnih ulaganja u obnovu i opremanje vile Dubravke. Rashodi za dodatna ulaganja na građevinskim objektima u 2023. godini odnose se na troškove nabave i ugradnje automatskih vratiju na objektu restorana Hotela.

**Bilješka br. 2.4. – Primici i izdaci od financijske imovine**

U obrascu PR-RAS za razdoblje od siječnja do prosinca 2021. godine na pozicijama od AOP-a 413 do AOP-a 631 Ustanova nema evidentiranih primitaka i izdataka za financijsku imovinu budući da je Ustanova sve izdatke tekuće godine financirala iz vlastitih sredstava te sredstava donacija i financijskih sredstava projekata.

**Bilješka br. 2.5. – Rezultat poslovanja Ustanove**

**Šifra X001 – Višak prihoda poslovanja**

**Šifra 92211 -Višak / manjak prihoda poslovanja – preneseni**

U okviru šifre X001 u koloni prethodne godine, iskazan je višak prihoda poslovanja u iznosu od 2.480.583,58 EUR. Nakon obvezne korekcije poslovnog rezultata provedene temeljem članka 82. Pravilnika o proračunskom računovodstvu u 2022. godini u iznosu od 501.093,99 EUR te prenesenog viška prihoda iz prethodnih godina odnosno iz 2021.g. u iznosu od 2.488.801,85 EUR ostvareni rezultat od poslovanja 2022. godine bio je u konačnici pozitivan i iznosio je 4.468.291,44 EUR. Navedeni iznos ostvarenog rezultata poslovanja iz 2022. godine od 4.468.291,44 EUR evidentiran je u obrascu Bilance Ustanove na kontu 92211 u koloni prethodne godine te istovremeno iskazan u okviru šifre 92211 obrasca PR-RAS-a tekuće godine kao preneseni višak prihoda poslovanja iz prethodne godine.

Višak prihoda poslovanja tekuće godine ostvaren je u iznosu od 378.212,07 EUR i znatno je manji u odnosu na ostvareni višak poslovanja prethodne godine kada je isti iznosio 2.480.583,58 EUR na što je najvećim dijelom utjecalo povećanje troškova rashoda za zaposlene koji su porasli za 33% u odnosu na isto razdoblje prethodne godine.

**Šifra 9222 -Manjak prihoda od nefinancijske imovine – preneseni**

**Šifra Y006 – Višak prihoda i primitaka raspoloživ u sljedećem razdoblju (kolona prethodne godine)**

U okviru konta 92222 iskazan je iznos od 9.219.494,86 EUR, a koji se odnosi na preneseni manjak od nefinancijske imovine iz prethodne 2022. godine u iznosu od 8.921.154,27 EUR koji je uvećan za:

* obračunatu amortizaciju za 2023. godinu u iznosu od 297.748,65 EUR na proizvedenu dugotrajnu imovinu Ustanove navedenu niže u tekstu
* isknjiženu preostalu sadašnju vrijednost rashodovane dugotrajne materijalne imovine nabavljene u razdoblju prije 1999. godine i knjiženu direktno na kontu 92222 u iznosu od 591,94 EUR EUR

Navedeni iznos obračunate amortizacije odnosi se samo na amortizaciju one dugotrajne imovine Ustanove čija nabavna vrijednost prilikom nabavke nije teretila rashode poslovanja.

Naime, budući da je Ustanova, kako je to već ranije i istaknuto, do 31.12.2012. godine vodila knjigovodstvo sukladno Uredbi o računovodstvu neprofitnih organizacija nabavna vrijednost dugotrajne materijalne imovine nije teretila rashode Ustanove u trenutku nabavke već kroz obračun amortizacije koji je vršen tijekom korisnog vijeka trajanja imovine.

Međutim, prelaskom na proračunsko računovodstvo pojavio se problem knjiženja neotpisanog dijela dugotrajne materijalne imovine budući da sukladno Pravilniku o proračunskom računovodstvu amortizacija ne tereti rashode Ustanove već umanjuje izvore financiranja.

Kako bismo obračun amortizacije mogli knjižiti sukladno Pravilniku o proračunskom računovodstvu, za iznos preostale neotpisane vrijednosti one dugotrajne imovine za čiju nabavu nisu terečeni rashodi Ustanove na dan 01.01.2013. povećani su izvori financiranja uz istovremeno odobrenje konta 1911 – Rashodi budućih razdoblja u iznosu od 121.990.099 kn.

Nakon provedenog godišnjeg obračuna amortizacije za iznos amortizacije se umanjuje iskazani saldo na kontu 1911 uz istovremeno povećanje dugovne strane konta 92222 – Manjak prihoda od nefinancijske imovine čime se za iznos godišnjeg obračuna amortizacije direktno tereti poslovni rezultat Ustanove.

Naime, da je Ustanova nastavila knjiženje sukladno Uredbi o računovodstvu neprofitnih organizacija iznos od 121.990.099 kn teretio bi poslovni rezultat tijekom korisnog vijeka imovine i stoga je donesena Odluka da se poslovni rezultat Ustanove i dalje umanjuje za godišnji iznos amortizacije jer bi u protivnom poslovni rezultat Ustanove bio krivo iskazan budući da nabavka ove imovine nikada ne bi teretila poslovni rezultat Ustanove.

Kako računski plan proračuna, sukladno Pravilniku proračunskog računovodstva, nema predviđen konto za knjiženje obračunate amortizacije navedeni iznos proknjižen je direktno na konto 92222 – Manjak prihoda od nefinancijske imovine i kao takav iskazan u obrascu PR-RAS na šifri obrasca 92222.

Međutim, treba istaknuti da se poslovni rezultat ne tereti za cjelokupni iznos obračunate amotizacije nego samo za iznos amortizacije onih sredstava čija nabavna vrijednost nije teretila rashode Ustanove tijekom nabavke.

Naime, kako su dana 01.01.2008. godine stupile na snagu izmjene Uredbe o računovodstvu neprofitnih organizacija upravo vezano za promjenu načina knjiženja obračunate amortizacije Ustanova je i do 31.12.2012. ukupno obračunatu amortizaciju djelila u tri grupe ovisno o tome da li je nabavna vrijednost imovine teretila poslovni rezultat u trenutku nabavke

* 1. grupa – amortizacija za sredstva nabavljenja do 31.12.1999. godine
* 2. grupa – amortizacija za sredstva nabavljena u periodu od 01.01.2000. – 31.12.2007. godine
* 3. grupa – amortizacija za sredstva nabavljena u periodu od 01.01.2008. – 31.12.2012. godine

U skladu sa navedenim, prethodnih je godina amortizacija za 1. i 3. grupu knjižena na teret rashoda Ustanove budući da u trenutku nabavke te imovine nije terećen poslovni rezultat dok je 2. grupa amortizacije knjižena samo na teret izvora budući da je u periodu od 01.01.2000. do 31.12.2007. godine odnosno do donošenja izmjena Uredbe dana 01.01.2008. godine za nabavku imovine terećen poslovni rezultat u cjelosti te je amortizacija knjižena samo na teret Izvora.

|  |  |  |  |
| --- | --- | --- | --- |
| **R.b.** |  **Obračunata amortizacija**  | **Obračun** | **Postotak** |
|  |  | **31.12.2023.** | **učešća** |
| 1. | 2. | 3. | 4. |
|   |   |   |   |
| 1.1. | Amortizacija za sredstva nabavljena u periodu | 40.537,68 | 3,22 |
|   |  od 01.01.2008. - 31.12.2012. g. |   |   |
| 1.2. | Amortizacija za sredstva nabavljena u periodu | 257.210,97 | 20,45 |
|   |  do 31.12.1999. g. |   |   |
|   |   |   |   |
| 1. | Ukupna amortizacija knjižena na teret izvora  |   |   |
|   | financiranja uz istovremeno knjiženje na kontu 92222 | **297.748,65** | 23,67 |
|   |   |   |   |
| 2.1. | Amortizacija za sredstva nabavljena u periodu |  |   |
|   |  od 01.01.2000. - 31.12.2007. g. | 16.130,73 | 1,28 |
| 2.2. | Amortizacija za sredstva nabavljena u periodu |   |   |
|   |  od 01.01.2013. - 31.12.2023. g. | 940.326,99 | 74,76 |
| 2.3. | Amortizacija za ulaganja u Kućicu za brodice |  |   |
|   |  ulaganje izvršeno dana 31.12.2012. | 3.565,66 | 0,28 |
|   |   |   |   |
| 2. | Ukupna amort. knjižena samo na teret izvora financiranja | **960.023,38** | 76,33 |
|  |  |  |  |
| **1-2** | **Ukupna amortizacija knjižena na teret izvora** | **1.257.772,03** | 100,00 |

Prema prikazu u tablici obračunata amortizacija za sveukupnu dugotrajnu imovinu Ustanove u iznosu od 1.257.772,03 EUR knjižena je u skladu sa Pravilnikom o proračunskom računovodstvu odnosno kroz smanjenje izvora financiranja, koji su sa danom 01.01.2013. godine uvećani za neotpisanu vrijednost u iznosu 121.990.099 kn, dok je samo iznos od 297.748,65 EUR knjižen istovremeno i na teret konta 92222 – Manjak prihoda od nefinancijske imovine.

**Šifra 9222-9221 (kolona tekuće godine)**

**Šifra Y006 ( kolona prethodne godine)**

**Manjak prihoda od nefinancijske imovine – preneseni**

Preneseni manjak prihoda i primitaka iskazan na šifri 9222-9221 u koloni tekuće godine u iznosu od 4.751.203,42 EUR veći je za 298.340,59 EUR od ostvarenja 2022. godine koje je iskazano na šifri Y006 u koloni prethodne godine u sveukupnom iznosu od 4.452.862,83 EUR. Iznos od 298.340,59 EUR odnosi se na knjiženja provedena na kontu 922220 – Manjak prihoda od nefinancijske imovine tijekom tekuće godine u sljedećim iznosima:

* obračunatu amortizaciju u 2023. godini u iznosu od 297.748,65 EUR za imovinu nabavljenu u razdoblju do 31.12.1999. godine i u razdoblju od 01.01.2008. do 31.12.2012. godine koja u trenutku nabavke nije teretila troškove poslovanja budući je u tom razdoblju Ustanova poslovne knjige vodila sukladno Uredbi o računovodstvu neprofitnih organizacija. Kako Pravilnikom o proračunskom računovodstvu u računskom planu nije predviđen zaseban konto za evidentiranje troškova obračunate amortizacije navedeni iznos od 298.340,59 EUR je kontiran direktno na teret konta 92222 – Manjak prihoda od nefinancijske imovine i kao takav uvećava iznos ostvarenog manjka prethodne godine iskazanog na šifri Y006 u koloni prethodne godine.
* Prostalu sadašnju vrijednost imovine rashodovane tijekom tekuće godine, a nabavljene prije 1999. godine u iznosu od 591,94 EUR

Detaljnije o problematici obračuna amortizacije i preostale sadašnje vrijednosti rashodovane imovine pisano je u prethodnom dijelu teksta.

**Šifra 19**

**Rashodi budućih razdoblja**

U okviru skupine konta 19 iskazan je ukupan iznos od 8.001.687,14 EUR koji se odnosi na iznos od 7.955.634,17 EUR i predstavlja preostalu neotpisanu vrijednost dugotrajne materijalne imovine koja je na dan 01.01.2013. godine iznosila 8.253.974,76 EUR . Nakon provedenog obračuna amortizacije za 2023. godinu, vrijednost koja je na dan 01.01.2023. godine iznosila 8.253.974,76 umanjena je za iznos od 298.340,59 EUR te je na dan 31.12.2023. godine iznosila 7.955.634,17 EUR. Iznos od 298.340,59 EUR odnosi se na obračunatu godišnju amortizaciju od 297.748,65 EUR te preostalu sadašnju vrijednost rashodovane imovine nabavljene prije 1999. godine u iznosu od 591,94 EUR o čemu je detaljnije pisano u prethodnom dijelu Bilješki. Preostali iznos od 46.052,97 EUR odnosi se na saldo obračunskih konta rashoda budućih razdoblja te nenaplaćenih kreditnih kartica za prihode koji su fakturirani krajem tekuće godine, a biti će podmireni početkom sljedeće poslovne godine.

U skladu sa navedenim, i u budućim poslovnim godinama, za iznos godišnjeg obračuna amortizacije umanjivati će se stanje na kontu 1911 – Rashodi budućih razdoblja uz istovremeno terećenje konta 92222 – Manjak prihoda od nefinancijske imovine o čemu je već pisano u prethodnom dijelu Bilješki.

**Šifra Z007- Z009**

**Prosječan broj zaposlenika**

Prosječan broj zaposlenih na osnovi stanja na početku i na kraju izvještajnog razdoblja na dan 31.12.2022. g. iznosio je 259 zaposlenika dok je za isto izvještajno razdoblje tekuće godine iznosio 295 zaposlenika . Do povećanja prosječnog broja zaposlenih došlo je zbog konstantnog povećanja obima kao i zahtjevnosti pojedinih poslova posebno u području pružanja ugostiteljskih i izletničkih usluga. Shodno povećanju prosječnog broja zaposlenika povećan je i prosječan broj zaposlenih na osnovi sata rada koji je u 2022. godini iznosio 274 zaposlenika dok je u 2023. godini iznosio 305 zaposlenika što je za 11,3% više u odnosu na prethodnu godinu.

**Bilješka br. 3.: Bilješke uz Bilancu Ustanove**

**Bilješka br. 3.1. – Imovina Ustanove**

**Šifra 02**

**Proizvedena dugotrajna imovina**

Sadašnja vrijednost proizvedene dugotrajne imovine Ustanove na dan 31.12.2023. godine iskazana je u vrijednosti od 14.861.565,11 EUR što je za 5,70 % manje u odnosu na prethodnu godinu.

Vrijednost proizvedene dugotrajne imovine Ustanove na dan 01.01.2023. godine izmjenjena je u odnosu na stanje na dan 31.12.2023. godine zbog provedene konverzije u EUR u ukupnom iznosu od 3,04 EUR koji je preknjižen u korist vlastitih izvora Ustanove u okviru šifre bilance 9112 prema niže prikazanoj tablici:



Prikaz kretanja sredstava proizvedene dugotrajne imovine Ustanove tijekom 2023. godine iskazan je na sljedećim kontima:

**Šifra 042 / 049**

**Sitan inventar i auto gume u uporabi**

Stanje zaliha sitnog inventara i auto guma u uporabi na dan 31.12.2023. godine evidentirano je u iznosu od 587.772,28 EUR što je na nivou stanja na dan 01.01.2023. godine kada je ono iznosilo 588.934,46 EUR.

Stanje zaliha sitnog inventara u uporabi na dan 01.01.2023. godine promjenjeno je u odnosu na stanje zaliha na dan 31.12.2022. Uz istovremenu korekciju stanja ispravka vrijednosti sitnog inventara u istom iznosu promjena nije utjecala na promete konta klase 9 shodno tablici u nastavku:



**Šifra 06**

**Proizvedena kratkotrajna imovina**

Iako je Pravilnikom o proračunskom računovodstvu predviđeno da se kratkotrajna imovina priznaje kao rashod odmah u trenutku nabave, budući da se Ustanova bavi djelatnošću trgovine i pružanja ugostiteljskih usluga sveukupna kratkotrajna imovina se priznaje u rashode tek u trenutku prodaje odnosno trošenja.

Prilikom konverzije iz kn u EURe nastale su razlike u prikazanom stanju zaliha Ustanove iskazanih na dan 31.12.2023. godine u odnosu na stanje prikazano na dan 01.01.2023. koje je korigirano na šifri bilance 9112 u skladu sa tablicom u privitku:



Stanje proizvedene kratkotrajne imovine Ustanove na dan 31.12.2023. godine iznosilo je ukupno 102.292,58 EUR a pregled proizvedene kratkotrajne imovine po pojedinačnim kontima iskazano je u sljedećoj tablici:



Stanje zaliha materijala za obavljanje redovne djelatnosti manje je za 13,72% u odnosu na prethodnu godinu, dok je stanje zalihe robe za daljnju prodaju manje za 5,09% zbog boljeg upravljanja zalihama Ustanove te je na dan 31.12.2023.g na stanju preostala manja količina zaliha.

**Šifra 11**

**Novac u banci i blagajni**

U okviru skupine konta 11 iskazana je vrijednost sredstva na žiro-računu u banci i blagajnama Ustanove u iznosu od 4.156.751,09 EUR što je što je za 6,60 % više u odnosu na prethodnu godinu kada je stanje novčanih sredstava iznosilo 3.901.164,75 EUR, prije svega, zbog bolje naplativosti ostvarenih prihoda od izletničkih i ugostiteljskih usluga kao i manjih ulaganja u nabavku sredstava materijalne imovine koje je za 36,70% manje u odnosu na 2022. godinu.

**Šifra 124**

**Potraživanja za više plaćene poreze i doprinose**

U okviru konta 124 iskazano je potraživanje za obračunati pretporez koji je u tekućoj godini iznosio 112.780,25 EUR dok je u prethodnoj godini iznosio 87.926,86 EUR što je povećanje od 28,3% budući je Ustanova krajem godine zaprimila nekoliko vrijednosno značajnijih računa dobavljača za održavanje objekata i prijevoznih sredstava, kao i nabavku teretnog vozila, klime u hotelima i ostale dugotrajne imovine što je uvjetovalo povećanje potraživanja za iskazni pretporez po zaprimljenim ulaznim računima dobavljača.

**Šifra 16**

**Potraživanja za prihode poslovanja**

Potraživanja za prihode poslovanja na dan 31.12.2023. godine ostvarena su u iznosu od 105.269,64 EUR i odnose se na:

* potraživanja za prihode od imovine u iznosu od 23.355,16 EUR
* potraživanja za prihode od prodaje proizvoda i roba te pruženih usluga u iznosu od 119.011,72 EUR
* Potraživanja za ostale prihode od 5.565,49 EUR
* te proveden ispravak vrijednosti potraživanja u iznosu od 42.662,73 EUR

Ukupna potraživanja od kupaca evidentirana u okviru skupine konta 16 manja su u odnosu na prethodnu godinu za 41,40% prije svega zbog bolje naplativosti dospjelih potraživanja po ispostavljenim izlaznim računima.

**Šifra 17**

**Potraživanja od prodaje nefinancijske imovine**

U okviru konta 17 – Potraživanja od prodaje nefinancijske imovine iskazan je iznos od 42.484,42 EUR dok je u okviru pripadajućeg konta 97 – Obračunati prihodi od prodaje nefinancijske imovine iskazan iznos od 3.781,19 EUR.

Do razlike prikazanih iznosa potraživanja u okviru skupine konta 17 i skupine konta 97 došlo je iz razloga što je Ustanova do dana 31.12.2012. godine vodila knjige sukladno Pravilniku o računovodstvu neprofitnih organizacija te se ukupna potraživanja za prihode poslovanja iskazana na dan 31.12.2023. godine dijele na dio potraživanja obračunatih do 31.12.2012. godina, i na preostali dio potraživanja nastalih nakon 01.01.2013.g. odnosno od dana prelaska na vođenje knjigovodstva prema Pravilniku o proračunskom računovodstvu.

Sukladno Pravilniku o proračunskom računovodstvu prihodi za potraživanja nastali nakon 01.01.2013. godine knjiženi su na pripadajućim kontima razreda 9 i tek po naplati odnosno priljevu na žiro-račun iskazan je prihod na kontima razreda 7.

Međutim, kako su, sukladno Pravilniku neprofitnog računovodstva, potraživanja iz ranijih godina, već oprihodovana u godini nastanka ova potraživanja iskazna su samo na kontima razreda 17 bez prikazivanja obračunskih prihoda u razredu 9. Iz navedenog razloga iskazana potraživanja u okviru razreda 17 veća su od iskazanih obračunatih prihoda na kontima razreda 97 – obračunati prihodi poslovanja.

Osim toga, budući da je Ustanova u sustavu PDV-a iznosi potraživanja u okviru razreda 17 uvećani su za iznos PDV-a u odnosu na obračunske prihode iskazane u okviru razreda 97.

Pregled potraživanja na kontima razreda 17 iskazan je u slijedećoj tablici:



U okviru skupine konta 16 nije iskazana razlika u iznosu potraživanja na skupini konta klase 1 i klase 9 kao što je to slučaj u okviru skupine konta 17 budući da u okviru potraživanja evidentiranih na skupini konta 16 nije preostalo nenaplaćenih potraživanja iz razdoblja koja su prethodila 2013. godini.

**Šifra 19**

**Rashodi budućih razdoblja**

Na kontima skupine 19 iskazana je neotpisana vrijednost one dugotrajne imovine Ustanove za čiju nabavnu vrijednost nije prilikom nabavke terećen poslovni rezultat Ustanove, a detaljnije o tome pisano je u prethodnom dijelu Bilješki o Izvještaju o prihodima i rashodima vezano za šifru obrasca 9222-9221.

**Bilješka br. 3.2. – Obveze Ustanove**

**Šifra 23**

**Obveze za rashode poslovanja**

Ukupne obveze za rashode poslovanja na dan 31.12.2023. iznosile su ukupno 1.364.302,14 EUR, a odnose se na slijedeće stavke:

* Obveze za zaposlene odnosno obveze za obračunatu plaću od prosinca 2023. godine koja će biti isplaćena u siječnju 2024. godine u iznosu od 487.125,24 EUR, a veće su za 37 % u odnosu na prethodnu godinu zbog povećanog broja djelatnika kao i povećanja osnovica za isplatu plaća
* Obveze za materijalne rashode u iznosu od 381.318,83 EUR koje su za 6,30% manje u odnosu na prethodnu godinu, a najvećim se dijelom odnose na povećanje obveza za usluge tekućeg i investicijskog održavanja za račune pristigle tijekom mjeseca prosinca te će po dospijeću biti plaćeni u 2024. godini i iznose 277.772,35 EUR te računa za nabavku materijala i isporuku energija u iznosu od 76.374,02 EUR-a
* Obveze za financijske rashode odnosno bankarske usluge i zatezne kamate iz odnosa sa dobavljačima u iznosu od 49,25 EUR
* Ostale tekuće obveze u iznosu od 495.808,82 EUR koje su znatno više u odnosu na prethodnu godinu kada su iznosile 275.369,49 EUR . Povećanje ostalih tekućih obveza se najvećim dijelom odnosi na povećanje obveza za primljene predujmove turističkih agencija i individualnih gostiju koje su na dan 31.12.2023.g. iznosile 432.244,19 EUR i kao takve porasle za 84,98% u odnosu na prethodnu godinu.

**Šifra 92211 / Šifra 92222**

**Višak prihoda poslovanja /**

**Manjak prihoda od nefinancijske imovine**

Na dan 31.12.2023. godine Ustanova je ostvarila poslovni rezultat iskazan u slijedećoj tablici:



Tijekom godine ostvaren je višak prihoda poslovanja od 378.212,07 EUR te manjak prihoda od nefinancijske imovine u iznosu od 377.815,42 EUR.

Uz preneseni višak rezultata poslovanja iz prethodnih godina u iznosu od 4.468.291,44 EUR na dan 31.12.2023. godine iskazan je kumulirani višak prihoda od poslovanja prije provedene kapitalne korekcije u iznosu od 4.846.503,51 EUR.

Isto tako, uz preneseni manjak nefinancijske imovine iz prethodnih godina u iznosu od 8.921.154,27 EUR te vrijednosti obračunate amortizacije i preostale sadašnje vrijednosti rashodovane materijalne imovine knjžene na teret konta 9222 godine u ukupnom iznosu od 298.340, 59 EUR manjak prihoda od nefinancijske imovine prije knjiženja kapitalne korekcije iznosio bi 9.597.310,28 EUR.

Nakon provedene obavezne korekcije poslovnog rezultata za primljene i realizirane kapitalne pomoći u iznosu od 53.850,99 EUR iskazan je višak prihoda od poslovanja te na dan 31.12.2023. godine iznosi 4.792.652,52 EUR uz istovremeno smanjenje negativnog rezultata nefinancijske imovine koji nakon provedene korekcije iznosi 9.543.459,29 EUR.

Iznos obavezne korekcije proveden je u skladu sa čl. 82 Pravilnika o proračunskom računovodstvu u ukupnom iznosu od 53.850,99 EUR za sredstva koja su knjižena na skupinama konta 63 i 66, a utrošena su za nabavu nefinacijske imovine te su knjižena na slijedećim kontima:

* Konto 63241 – Kapitalne pomoći od institucija i tijela EU, koje se odnose na sredstva primljenja vezano za provedbu projekta Interreg program Mediteran 2014. – 2020 g. u iznosu od 315,49 EUR
* Konto 639210 – sredstva primljena od Ministarstva kulture i Medija RH za ulaganje u obnovu Torpedo baterije na otoku Mali Brijun u iznosu od 50.930,00 EUR
* Konto 66321 – donacija za nabavu opreme za Vilu Lovorku od fizičke osobe u ukupnom iznosu od 551,92 EUR
* Prijenos kumuliranih prihoda za uplaćene donacije prethodnih godina – u iznosu od 2.053,58 EUR za nabavu pumpe za bazen za kornjače

**Šifra 991 / šifra 996**

**Izvanbilančna aktiva/pasiva**

Ukupna vrijednost izvanbilančnih stavki Ustanove na dan 31.12.2023. godine iznosi 16.244,39 EUR i odnosi se na slijedeće stavke:

* tuđa imovina na korištenju u ukupnom iznosu od 14.784,44 EUR i veća je u odnosu na prethodnu godinu za 114 EUR budući je primljena dodatna tuđa imovina za potrebe ugostiteljstva
* ukupna vrijednost sporova koje vodi Ustanova u ukupnom iznosu od 1.459,95 EUR i nepromijenjen je u odnosu na prethodnu godinu

Pojedinačna vrijednost potencijalnih obveza po osnovi sudskih sporova evidentirana je na kontu 99191 – Ostali izvanvilančni zapisi i odnosi se na spor u iznosu od 1.459,95 EUR koji je pokrenuo bivši djelatnik Ustanove.



Osim ugovora iz redovnog poslovanja sa kupcima i dobavljačima i po osnovu toga primljenih garancija plaćanja Ustanova nema evidentiranih dodatnih ugovornih odnosa koji uz ispunjenje određenih uvjeta mogu postati obveza ili imovina kao što su dana kreditna pisma, hipoteke i slično i koji bi kao takvi bili evidentirani u izvanbilančnoj evidenciji.

**Bilješka br. 4.: Bilješke uz Izvještaj o promjenama u vrijednosti i obujmu imovine**

U Izvještaju o promjenama u vrijednosti i obujmu imovine na šifri obrasca P018 iskazane su promjene u obujmu proizvedene dugotrajne imovine koji se odnose na:

* povećanje odnosno prirast tijekom godine divljih životinja odnosno srna i jelena kao i životinja u safari parku u ukupnoj vrijednosti od 8.489,07 EUR
* smanjenje vrijednosti imovine od 4.659,55 EUR koje se odnosi na preostalu sadašnju vrijednost rashodovanih i uništenih sredstava dugotrajne materijalne imovine Ustanove kao i evidentiranu vrijednost uginuća životinja tijekom godine

Na šifri obrasca O035 iskazano je smanjenje vrijednosti obveza u ukupom iznosu od 714,05 EUR te na šifri obrasca P029 smanjenje vrijednosti potraživanja od kupaca koja su otpisana kao rezultat proteka roka zastare i međusobnog usklađivanja knjigovodstvenih evidencija sa komintentima Ustanove, a proknjižena su temeljem godišnjeg Elaborata za 2023. godinu.

**Bilješka br. 5.: Bilješke uz Izvještaj o obvezama**

U obrascu Izvještaja o obvezama iskazan je ukupan iznos obveza na kraju izvještajnog razdoblja u ukupnoj vrijednosti od 1.419.867,27 EUR. Tako iskazane obveze Ustanove veće su za 30,88% u odnosu na stanje obveza na dan 31.12.2022. godine kada su iznosile 1.084.838,05 EUR.

U strukturi ostvarenih obveza stanje dospjelih obveza iznosi 26.200,90 EUR i znatno je manje u odnosu na prethodnu godinu kada je iznosilo 77.656,42 EUR. Navedeni troškovi nisu plaćeni u dospijeću budući da do dana 31.12.2023. godine nisu bili ovjereni ulazni računi.

Vrijednost ukupnih nedospjelih obveza na dan 31.12.2023. iznosi 1.393.666,37 EUR i kao takvo veće je za 38,37% u odnosu na prethodnu godinu kada je stanje nedospjelih obveza iznosilo 1.007.181,63 EUR. Povećanje vrijednosti nedospjelih obveza najvećim je dijelom rezultat povećanja obveza za zaposlene koje su u odnosu na prethodnu godinu porasle za 37%

 V.D. RAVNATELJICE

 Nataša Stojkovski, dipl.oec.